
Výzva na predloženie ponuky

KOVOMONT - PO, s.r.o., Košická 52/7489, 080 01 Prešov

Vec: Výzva na predloženie ponuky
[bookmark: _Hlk3469351]
[bookmark: _Hlk17109186][bookmark: _Hlk40889973]KOVOMONT - PO, s.r.o., Košická 52/7489, 080 01 Prešov, ako zaádavateľ, Vás žiadam o predloženie ponuky v rámci postupu Zákazky vyhlásenej osobou, ktorej SO poskytne 50% a menej finančných prostriedkov z NFP-zákazka nad 100 tisíc EUR na nižšie špecifikovaný predmet zákazky

„Riešenia pre zníženie energetickej náročnosti v priemyselných budovách spoločnosti KOVOMONT - PO, s.r.o.“

1. Identifikácia zadávateľa: 
Názov: KOVOMONT - PO, s.r.o.
Sídlo: Košická 52/7489, 080 01 Prešov
Štatutárny zástupca: Jozef Pribula, konateľ
IČO: 36613061
Tel.:  +421/51 7731 058
E-mail: pribula@kovomontpo.sk  
Internetová stránka: https://www.kovomontpo.sk/

Miesto predloženia/doručenia ponuky:
Poštou, osobne: PS Agentúra, s.r.o., Lazaretská 3/A, 811 08 Bratislava
Elektronicky: info@psagentura.sk príp. pribula@kovomontpo.sk
Pracovná doba: PO – PIA 9:00 – 16:00
Pri osobnom doručovaní ponuky je potrebné telefonovať na číslo +421 948 681 179.

2. Kontaktná osoba na prevzatie ponuky:
Ing. Peter Štefaňák, PhD.
Ing. Lukáš Capcara
3. Predmet zákazky:
Riešenia pre zníženie energetickej náročnosti v priemyselných budovách spoločnosti KOVOMONT - PO, s.r.o.
4. Typ zmluvy, ktorá bude výsledkom zadaávanej zákazky: 
Zmluva o dielo,v súlade s Prílohou č. 4

Zadávateľ v rámci zmluvných podmienok požaduje zloženie výkonovej záruky a poistenie zodpovednosti za škodu. Bližšie informácie obsahuje Návrh Zmluvy o dielo ako súčasť Súťažných podkladov Príloha č. 4 v bodoch 5.1.1 a 8.2. písm. c).
5. Podrobný opis predmetu zákazky 

Predmetom zákazky sú stavebné práce. CPV 45210000-2 Stavebné práce na stavbe budov

Predmetom zákazky sú stavebné práce týkajúce sa zníženia energetickej náročnosti objektov výrobných hál 1 a 4 a administratívnej budovy, ktoré sa nachádzajú v areáli firmy KOVOMONT – PO v Prešove. 

Stavebné práce zahŕňajú zateplenie obvodového plášťa, zateplenie strechy, výmena vrát, osadenie strešných svetlíkov, osadenie nových vykurovacích jednotiek s rekuperáciou, výmena pôvodných svietidiel

Stavebné práce budú vykonávané podľa projektovej dokumentácie, pričom uchádzač musí použiť výrobky a postupy uvedené v projektovej dokumentácii (Príloha 1. súťažných podkladov) alebo ekvivalentné. 

Predmet zákazky v celom rozsahu je opísaný tak, aby bol presne a zrozumiteľne špecifikovaný. Opis vychádza z predkladaného projektu, ktorý tvorí kompaktný vzájomne nedeliteľný celok tak, aby mohli byť dosiahnuté ekonomické a technické parametre, požadované riadiacim orgánom poskytovateľa nenávratného finančného príspevku na túto zákazku. Ak by sa niektorá z technických požiadaviek odvolávala na konkrétneho výrobcu, výrobný postup, značku, patent, typ, krajinu alebo miesto pôvodu alebo výroby, verejný obstarávateľ umožní nahradiť takýto výrobok ekvivalentným výrobkom pod podmienkou, že ekvivalentný výrobok bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené a schválené. Podrobné údaje o rozsahu zákazky sú uvedené v technickej projektovej dokumentácii

Zadávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch v rozsahu obchodné meno, sídlo a identifikačné číslo, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

6. Predpokladaná hodnota zákazky:  
431 331,41 EUR bez DPH

Výrobná hala č. 1 a Administratívna budova 	– 287 672,69 EUR bez DPH
Výrobná hala č. 4 				– 143 658,72 EUR bez DPH
7. Miesto a odhadovaný termín dodania predmetu zákazky: 
Miesto dodania: areál firmy KOVOMONT – PO, s.r.o., Košická 52/7489, 0800 01 Prešov, p.č. KN-C 3140/37 a 157, k.ú. SOLIVAR
Odhadovaný termín dodania: 4 mesiace
8. Lehoty na dodanie alebo dokončenie predmetu zákazky alebo trvanie zmluvy: 
Odhadom 4 mesiace odo dňa vystavenia objednávky, 
Presná lehota dodania/trvanie zmluvy bude v súlade s harmonogramom, ktorý bude súčasťou Zmluvy o dielo víťazného uchádzača. Komisia počas vyhodnocovania požiadaviek a podmienok účasti vyhodnotí primeranosť doby realizácie zákazky vzhľadom na aktuálnu situáciu na stavebnom trhu.
9. Podklady k výzve na predloženie cenovej ponuky: 
Tvoria prílohu výzvy.
10. Financovanie predmetu zákazky: 
Predmet zákazky bude financovaný z Operačného programu Kvalita životného prostredia; kód výzvy: OPKZP-PO4-SC421-2018-46 a vlastných zdrojov. 
11. Lehota na predloženie ponuky: 
10.08.2020, 16:00 
12. Spôsob predloženia ponuky 
Poštou, osobne v čase pracovnej doby podľa bodu 1 tejto výzvy, alebo formou e-mailovej komunikácie. Uchádzač predkladá ponuku na celý predmet zákazky.
13. Kritériá na vyhodnotenie ponúk s pravidlami ich uplatnenia a spôsob hodnotenia ponúk: 

Zadávateľ zvolil pre vyhodnotenie ponúk zadávanej zákazky postup na základe najnižšej ponuky. Toto kritérium obsahuje celkovú cenu diela bez DPH. Cena musí obsahovať všetky náklady na prípravu a výstavbu.

Úspešným uchádzačom zákazky sa stane ten uchádzač, ktorého ponuka bude spĺňať požiadavky a podmienky uvedené v tejto výzve a bude obsahovať najnižšiu cenu.

14. Pokyny na zostavenie ponuky: 
Ponuku je potrebné predložiť v písomnej podobe.
Za písomnú ponuku sa považuje aj ponuka podaná elektronicky – formou e-mailovej komunikácie.
Ponuku je možné predložiť najneskôr do uplynutia lehoty stanovenej v bode 11. 

V prípade predkladania ponuky elektronicky – formou e-mailovej komunikácie:
Ponuka sa doručí na e-mailovú adresu uvedenú v bode 2 Výzvy na predkladanie ponúk.
Ponuka vyhotovená a predložená v elektronickej forme musí byť vo formáte, ktorý zabezpečí trvalé zachytenie jej obsahu. Doklady a dokumenty tvoriace obsah ponuky, požadované v tejto Výzve verejný obstarávateľ žiada predložiť ako súbory pdf. Doklady a dokumenty tvoriace ponuku musia byť predložené ako naskenované originály, pokiaľ nie je stanovené inak. Na každom dokumente, u ktorého je to požadované, musí byť čitateľný dátum vyhotovenia. Mail musí obsahovať označenie „Riešenia pre zníženie energetickej náročnosti v priemyselných budovách spoločnosti KOVOMONT - PO, s.r.o.“a tiež označenie uchádzača (jeho obchodné meno a adresa sídla alebo miesta podnikania).

V prípade predkladania ponuky osobne, alebo poštou:
Ponuka musí byť doručená v nepriehľadnom vonkajšom obale (napr. nepriehľadná obálka). Na obálke/obale ponuky musia byť uvedené nasledovné údaje:  
- adresa uvedená v bode 1
- adresa uchádzača (jeho obchodné meno a adresa sídla alebo miesta podnikania),
- označenie „Riešenia pre zníženie energetickej náročnosti v priemyselných budovách spoločnosti KOVOMONT - PO, s.r.o.“. 

Nepovoľuje sa predložiť variantné riešenie vo vzťahu k požadovanému predmetu zákazky
Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

· Požadujeme, aby ponuka obsahovala nasledovné doklady a údaje: uviesť podľa predmetu zákazky, napr.:
a. Identifikačné údaje uchádzača: obchodné meno a sídlo uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu s uvedením predmetu zákazky na ktorú sa ponuka predkladá,
b. Ocenený výkaz výmer – príloha č. 2 Výzvy na predkladanie ponúk,
c. Návrh uchádzača na plnenie kritérií na vyhodnotenie ponúk – príloha č. 3 Výzvy na predkladanie ponúk,
d. plánovaný podiel zákazky zadaný subdodávateľom, podľa prílohy č. 5,
e. podpísaný návrh Zmluvy o dielo s doplneným návrhom na plnenie jednotlivých kritérií - príloha č. 4 Výzvy na predkladanie ponúk. Súčasťou zmluvy sú jej prílohy, ktoré uchádzač predkladá nasledovne:
Príloha č. 1 – Špecifikácia predmetu Zmluvy a  ceny predmetu Zmluvy - ocenený výkaz výmer 
-K zmluve prikladá víťazný uchádzač.
Príloha č. 2 – Časový harmonogram 
-K zmluve prikladá víťazný uchádzač.
Príloha č. 3 – Zoznam subdodávateľov – prikladá sa zoznam subdodávateľov, v prípade, že ich uchádzač bude využívať v súlade s Prílohou č. 5. 
-K zmluve prikladá víťazný uchádzač. 
Príloha č. 4 – Poistná zmluva – prikladá sa kópia poistnej zmluvy vo výške minimálne PHZ. 
- K zmluve prikladá víťazný uchádzač.

f. Doklady na preukázanie splnenia podmienok účasti 

1. Fotokópia dokladu o oprávnení uskutočňovať stavebné práce. U právnických osôb výpis z obchodného registra, u fyzických osôb výpis zo živnostenského registra. Ak uchádzač má sídlo, miesto podnikania alebo obvyklý pobyt mimo územia Slovenskej republiky predkladá uchádzač ekvivalentný doklad vydávaný v jeho krajine. Výpis z orsr.sk a zrsr.sk má len informatívny charakter, uchádzač predkladá úradný výpis z registra. 

2.  Prehľad o celkovom obrate za posledné tri hospodárske roky resp. za roky, za ktoré sú dostupné v závislosti od vzniku alebo začatia prevádzkovania činnosti vo výške 1 milión EUR bez DPH. Pokiaľ nemá uchádzač účtovnú závierku zverejnenú v zozname účtovných závierok predkladá súvahu alebo výkaz ziskov a strát podľa toho či účtuje v jednoduchom alebo podvojnom účtovníctve. Výška obratu je určená kumulatívne za celé požadované obdobie. Hodnoty obratu uvedené v cudzej mene uchádzač prepočíta na menu euro podľa kurzu ECB platného v deň zverejnenia výzvy na stránke zadávateľa. K prehľadu priloží doklad o aktuálnom kurze, ktorým prepočítal obrat.
3. Zoznam stavebných prác uskutočnených za predchádzajúcich päť rokov od vyhlásenia zákazky s uvedením cien, miest a lehôt uskutočnenia stavebných prác do výšky predpokladanej hodnoty zákazky. Výška referencie / referencií  je určená bez DPH a kumulatívne za celé požadované obdobie.
Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
Potenciálny dodávateľ môže predbežne nahradiť doklady na preukázanie splnenia podmienok účasti finančného a ekonomického postavenia a technickej spôsobilosti alebo odbornej spôsobilosti čestným vyhlásením, pričom na požiadanie poskytne prijímateľovi doklady, ktoré čestným vyhlásením nahradil; potenciálny dodávateľ, ktorý bol vyhodnotený ako úspešný je povinný pred podpisom zmluvy predložiť všetky doklady, ktoré predbežne nahradil čestným vyhlásením; potenciálny dodávateľ doručí doklady prijímateľovi do piatich pracovných dní odo dňa doručenia žiadosti; ak potenciálny dodávateľ nedoručí doklady v stanovenej lehote, jeho ponuka nebude prijatá a ako úspešný bude vyhodnotený potenciálny dodávateľ, ktorý sa umiestnil ako druhý v poradí.
15. Jazyk ponuky:
Ponuka potenciálneho dodávateľa musí byť predložená v slovenskom alebo českom jazyku. Ak má tento sídlo mimo územia Slovenskej republiky, doklady a dokumenty tvoriace súčasť ponuky musia byť predložené v pôvodnom jazyku a súčasne musia byť preložené do slovenského jazyka, okrem dokladov predložených v českom jazyku.
16. Vyhodnocovanie ponúk
Ak bude predložená viac ako jedna ponuka, prijímateľ bude vyhodnocovať splnenie požiadaviek na predmet zákazky a splnenie podmienok účasti až po vyhodnotení ponúk na základe kritériá na vyhodnotenie ponúk len u uchádzača, ktorý sa umiestnil na prvom mieste v poradí. Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. 
17. Otváranie ponúk: 
11.08.2020 o 07:30 na adrese PS Agentúra, s.r.o., Lazaretská 3/A, 811 08 Bratislava.


18. Postup pri otváraní ponúk: 
Účasť na otváraní ponúk bude umožnená splnomocnenému zástupcovi uchádzača, ktorý predložil ponuku v lehote na predkladanie ponúk podľa bodu 11 tejto výzvy.
Splnomocnený zástupca osoby, ktorá nie je verejný obstarávateľ, ani obstarávateľ skontroluje neporušenosť ponúk, vyhodnotí ponuky a určí poradie úspešnosti ponúk. O výsledku hodnotenia ponúk budú uchádzači informovaní najneskôr do 5 pracovných dní odo dňa vyhodnotenia ponúk.
19. Lehota viazanosti ponúk: 
31.07.2021
20. Osoby určené pre styk so záujemcami a uchádzačmi:
Ing. Peter Štefaňák, PhD., info@psagentura.sk, +421 948681179

21. Identifikácia verejného obstarávania
ZSNH021/2020
22. Ďalšie informácie verejného obstarávateľa:
a.) Obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora (č. 315/2016 Z. z. o registri partnerov verejného sektora a o zmene a doplnení niektorých zákonov).

b.) Verejný obstarávateľ má za to, že predložením ponuky uchádzač zabezpečí poskytnutie osobných údajov v súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR). Spoločnosť PS Agentúra, s.r.o., IČO: 47383429, je pri poskytovaní služieb verejného obstarávania sprostredkovateľom v zmysle článku 4 bodu 8 GDPR. Ďalšie informácie o spracúvaní osobných údajov môžete nájsť zverejnené na webovom sídle https://www.psagentura.sk/gdpr.html.


S úctou, 


.......................................................... 
         Ing. Peter Štefaňák, PhD.


Prílohy: 
Priloha č. 1 Projektová dokumentácia
Príloha č. 2 Výkaz výmer
Priloha č. 3 Návrh na plnenie kritéria
Príloha č. 4 Návrh zmluvy
Príloha č. 5 Čestné vyhlásenie o subdodávke
Príloha č. 6 Prehľad o celkovom obrate

